মানব প্রজনন
মানব প্রজনন হল যৌন প্রজননের একটি রূপ যাতে কোন পুরুষের সঙ্গে কোন নারীর যৌনসঙ্গমের ফলে মানব ভ্রুনের নিষেক ঘটে। যৌনসঙ্গমের সময়, পুরুষ ও নারী প্রজনন তন্ত্রের মাঝে পারস্পারিক ক্রিয়া প্রতিক্রিয়ার ফলে নারীর ডিম্বাণু পুরুষের শুক্রাণু দ্বারা নিষিক্ত হয়। এগুলো হল গ্যামেট নামক বিশেষ প্রজনন কোষ, যেগুলো মিয়োসিস নামক প্রক্রিয়ায় সৃষ্টি হয়। যেখানে সাধারণ কোষে ২৩ জোড়া অর্থাৎ ৪৬টি ক্রোমোজোম থাকে, সেখানে গ্যামেট কোষে শুধুমাত্র ২৩টি ক্রোমোজোম থাকে, এবং যখন দুটি গ্যামেট একত্রিত হয়ে জাইগোট বা ভ্রূণ গঠন করে তখন দুটি গ্যামেটের জেনেটিক বৈশিষ্ট্যের মিশ্রণ ঘটে যাকে জেনেটিক রিকম্বিনেশন বলে, এবং নতুন ভ্রূণে মাতা পিতা উভয়ের কাছ থেকে আসা ২৩টি ক্রোমোজোম একত্রিত হয়ে ২৩ জোড়া ক্রোমোজোম গঠন করে। একটি নির্দিষ্টকালীন গর্ভধারণ পর্যায়ের পর (সাধারণত নয় মাস), প্রসবের মাধ্যমে সন্তানের জন্ম হয়। বিভিন্ন কৃত্রিম শুক্রাণুপ্রদান প্রক্রিয়াতেও ডিম্বাণু নিষিক্ত করা যায়, যেখানে যৌনসঙ্গমের কোন প্রয়োজন পড়ে না।
এক্সওয়াই লিঙ্গ-নির্ধারণ ব্যবস্থা
অন্যান্য প্রজাতির মত মানুষের ক্রোমোজমে কিছু ব্যতিক্রম খুজে পাওয়া যায়, যা ফেনোটাইপিক সেক্সের অনুপাতের হিসাবের সাথে মিলে না। উদাহরনস্বরুপ: 
এক্স এক্স পুরুষ অথবা এক্স-ওয়াই নারী। এছাড়াও অস্বাভাবিক সেক্স ক্রোমোজম (aneuploidy) ও প্রকৃতিতে পাওয়া যায়। যেমন: Turner's syndrome যেখানে এক সেটই এক্স ক্রোমোজোম থাকে। দেখা যায় Klinefelter's syndrome যেখানে দুইটা এক্স ক্রোমোজোম, তার পাশাপাশি আরেক সেট ওয়াই ক্রোমোজম থাকে। এছাড়াও এক্সওয়াইওয়াই লক্ষণ এবং এক্সএক্সওয়াইওয়াই লক্ষণ ও দেখা যায় triple X syndrome(তিনটা এক্স ক্রোমোজম), 48, XXXX,এবং 49, XXXXX প্রকৃতিতে বিরল হলেও দেখা যায়।